Home Kojic Acid Zeep pillow pack
Kojie San Kojic Acid Zeep pillow pack
Maak een keuze: * Kojie San 45 gram - €1,95 Kojie San 45 gram 5 stuks - €7,95
Gluta-C Intense Whitening papaya Enzymes zeep 2 x 120 gr.
Belo Kojic Acid en Tranexamic Acid zeep The Voice SA - Almur laat die draaibanke sing - Solidariteit Boufonds
Tuis › Artikels › The Voice SA – Almur laat die draaibanke sing
The Voice SA – Almur laat die draaibanke sing
Almur Marais, 'n trotse Sol-Tech-student van Stilfontein, het aanvanklik Pretoria toe gekom om as passer en draaier te kwalifiseer. Daarbenewens het hy homself ook vergewis van alles wat met musiek te doen het en dit is hoe hy sy volgende groot droom bewaarheid het.
The Voice South Africa is vir die eerste keer hierdie jaar in Suid-Afrika aangebied en Almur het besluit dat dit sy kans is om sy musiekloopbaan na hoër hoogtes te neem. Karen Zoid, die beoordelaar wat hom gekies het om deur te dring na die volgende rondte, het sy talent onmiddellik raakgesien (of gehoor) toe hy George Ezra se “Budapest” gesing het daardie eerste dag en die res is geskiedenis.
Die soms moeilike lewe van 'n musikant is nie iets nuuts vir Almur nie, omdat hy reeds vir 'n jaar sy droom om as musikant op te tree gevolg het voor hy besluit het om te kwalifiseer by Sol-Tech. Hoewel Almur absoluut alles in die kompetisie aangegryp en eindelik in die topvier geëindig het, het hy besluit om steeds sy kwalifikasie te voltooi terwyl hy sy nuutgevonde musiekloopbaan nastreef.
Wat het jy besluit om te doen in terme van jou studies by Sol-Tech?
“Wel, ek het tegnies die kursus voltooi gedurende die kompetisie, maar het besluit om nie dadelik my indiensopleiding (praktiese werkplekervaring) te doen nie en eers te fokus op my musiekloopbaan. Ek sal myself nooit vergewe as ek nie ten minste net die water toets nie.”
Wat is volgende vir jou?
“Ek gaan in Junie by Karin (Zoid) kuier om te besluit hoe ek hierdie geleentheid na die beste van my vermoë kan benut. Sy is waarlik 'n groot mentor vir my. As alles goed verloop, wil ek graag deur die hele Suid-Afrika reis en sing waar ek ook al kan. 'n Groot pluimpie vir my is dat Karin my genooi het om te verskyn in 'n episode van Zoid Afrika. Net 'n paar maande gelede het ek in verwondering na al die kunstenaars op hierdie program opgekyk.”
Hoe het jy geweet musiek is in jou bloed?
“My pa het van kindsbeen af vir ons gesing om aan die slaap te raak in die aand; musiek is deel van ons gesin. Ek het my eerste kitaar op 16 gekry. Die enigste rede waarom ek die kitaar wou hê, is omdat die girls daarvan hou. Dit was eers 'n jaar later wat ek musiek en om te sing meer ernstig opgeneem het. Musiek het my al deur baie gehelp. Ek sal nie regkom sonder musiek nie.”
Ander Sol-Tech-studente presteer ook op verskeie gebiede:
Quenn Els het onlangs by die Statebond-judokampioenskappe uitstekend presteer deur 'n brons medalje te verower in die 0/21, -81kg-afdeling, waarmee hy dan ook sy Junior Protea-kleure verower.
Johan Potgieter is genooi na die SA Carp Master Classic by Hartbeespoortdam in Junie. Johan staan 'n goeie kans om na die week lange hengel gekies te word vir die Suid-Afrikaanse Spesiehengel-span wat aan die World Carp Masters in Frankryk gaan deelneem.
Bles Bridges was ook 'n gekwalifiseerde passer en draaier en gereedskapmaker voor hy beroemd geword het as 'n sanger.